Sekolah Menengah Agama Al-Ittihadiah

Sekolah Menengah Agama Al-Ittihadiah adalah salah sebuah Sekolah Agama Bantuan Kerajaan (SABK) Maahad Tahfiz di Negeri Pahang, yang berada di bawah pentadbiran Bahagian Pendidikan Islam (BPI), Kementerian Pelajaran Malaysia (KPM). Maahad tahfiz ini menawarkan dua sistem pengajian serentak iaitu kurikulum kebangsaan dan Kurikulum Bersepadu Tahfiz (KBT) .

 Visi dan misi 
Visi:
SMA Al-Ittihadiah menjadi sekolah cemerlang menjelang tahun 2030

Misi:
Melahirkan insan bijaksana, berwawasan, berwibawa dan berkebolehan dalam pelbagai bidang ilmu pengetahuan berlandaskan Al-Quran dan As-Sunnah.

 Sejarah 
SMA Al-Ittihadiah merupakan maahad tahfiz Al-Quran tertua di negeri Pahang dan ditubuhkan pada tahun 1967.
Maahad tahfiz ini diasaskan oleh Tuan Guru Haji Ahmad bin Haji Mat Amin al-hafiz. beliau merupakan anak tempatan  Kuala Lipis.
Hasil dari kerjasama serta sokongan padu penduduk kampung pada ketika itu, maahad tahfiz ini berjaya ditubuhkan.
Maahad tahfiz ini terletak di Kampung Relai, Kerambit, kira-kira 30 km dari bandar Kuala Lipis dan 45 km dari bandar Jerantut.
Pada mulanya maahad tahfiz ini dikenali dengan nama Madrasah Al-Ittihadiah, nama Al-Ittihadiah diambil daripada perkataan arab yang bermakna bersatu padu dalam sesuatu perkara. 
Kurikulum pengajian pada peringkat awal penubuhan maahad tahfiz ini adalah tertumpu kepada kelas pengajian tahfiz Al-Quran dan pengajian pondok.
Pada tahun 1996, maahad tahfiz ini memperkenalkan peperiksaan Sijil Menengah Agama (SMA) yang dikendalikan oleh Jabatan Agama Islam Pahang (JAIP), pada tahun 1999 pula Peperiksaan Penilaian Menengah Rendah (PMR) mula diperkenalkan. Seterusnya pada tahun 2010 maahad mula menawarkan peperiksaan Sijil Pelajaran Malaysia(SPM)

Tanggal 19 januari 2006, telah termeterai Perjanjian Persefahaman (MOU) diantara maahad tahfiz ini dengan Kementerian Pelajaran Malaysia (KPM) untuk dinaik taraf sebagai Sekolah Agama Bantuan Kerajaan (SABK) dan seterusnya dinamakan Sekolah Menengah Agama Al-Ittihadiah.

 Pencapaian 
Maahad tahfiz ini telah mengukir nama dalam bidang tahfiz Al-Quran di peringkat negeri dan kebangsaaan. Beberapa orang pelajar telah berjaya mewakili negeri Pahang dalam majlis tahfiz Al-Quran peringkat kebangsaan
 Suaidah binti Hj. Ahmad. 1989
 Sapura binti Ahmad. 1996
 Sofiah binti Abdul Malik. 2002/2005

Pada tahun 1996, seorang pelajar berjaya mewakili negara dalam pertandingan tahfiz  Al-Quran di Iran, iaitu Rokiah binti Hj. Ahmad.

Tahun 2011, Najihah Mardhiah binti Abdul Kadir mewakili negeri Pahang ke peringkat kebangsaan
kategori sekolah menengah.

Pada tahun 2009 seorang calon PMR mendapat keputusan 9A dan seorang calon SMA mendapat keputusan 10-A1, manakala pada tahun 2010 pula seorang calon SPM mendapat keputusan 10A.

 Mata pelajaran yang ditawarkan 
Akademik
01. Bahasa Melayu	     
02. Bahasa Inggeris	      
03. Bahasa Arab	
04. Sains	
05. Matematik	
06. Sejarah	
07. Geografi	
08. Ekonomi	
09. Pendidikan Islam	
10. Kemahiran Hidup	
11. Syariah Islamiah		
12. Sivik Kewarganegaraan	
13. Syariah Islamiah	
14. Al-Quran & Sunnah

Tahfiz Al-Quran
01. Hafazan
02. Tajwid
03. Tarannum
05. Qiraat
06. Maharat

 Kakitangan sekolah 
 Tuan Guru Ustaz Abdul Kadir Bin Abdul Latif al Hafiz  (Pengetua)
 Tuan Guru Ustaz Haji Mohamad Azam bin Haji Zulkawi                          (GPK Pentadbiran)
 Tuan Haji Nasran bin Mohamad (GPK Hal Ehwal Murid)
 Tuan Haji Kasim bin Mat Liki (GPK Kokurikulum)
 Ustaz Muhammad Zaid bin Meftahuddin
 Ustaz Muhamad Wafiuddin bin Ramli
 Ustaz Salman bin Muhammad
 Ustazah Syahidatul Aisyah bt Sidek Khalid
 Ustazah Ummu Aiman binti Muhd Yunus
 Ustazah Siti Aida Asma bt Mohd Lukman

 Alamat
Sekolah Menengah Agama Al-Ittihadiah 
Relai Kerambit 
27200, Kuala Lipis
Pahang, Malaysia
Telefon = 6093129537
Faks    = 6093129055

 Pautan luar 

Al-Ittihadiah
Kategori:Sekolah menengah di Pahang